**DIRECȚIA GENERALĂ PLANUL NAȚIONAL DE REDRESARE ȘI REZILIENȚĂ**

Nr. înreg.: **DGPNRR/**

 **Aprob,**

**Secretar de stat**

**Cristian-Valer BEȘENI**

**REFERAT DE APROBARE**

**privind** **modificarea și completarea anexei la Ordinul ministrului mediului, apelor și pădurilor nr. 3200/2022 pentru aprobarea Ghidului specific privind regulile și condițiile de accesare a fondurilor** **europene aferente Planului național de redresare și reziliență în cadrul apelului de proiecte PNRR/2022/C1/I2 pentru INVESTIȚIA I.2** - Colectarea apelor uzate în aglomerările mai mici de 2000 de l.e. care împiedică atingerea unei stări bune a corpurilor de apă și / sau afectează arii naturale protejate”componenta 1-Managementul apei

**. Managementul apei**

Ministerul Mediului, Apelor și Pădurilor gestionează, în calitate de coordonator de reforme și/sau investiții pentru Planul național de redresare și reziliență (PNRR), următoarele componente:

* Componenta 1 - Managementul apei
* Componenta 2 - Păduri și protecția biodiversității
* Componenta 3 - Managementul deșeurilor
* Componenta 7 - Transformarea digitală

Componenta C1 „Managementul apei”din cadrul Planului național de redresare și reziliență face parte din Pilonul I. Tranziția verde.

**Obiectivul general** al acestei componente este asigurarea sustenabilă a apei pentru un viitor sigur al populației, mediului și economiei.

**Obiectiv specific:** Creșterea gradului de acces al populației, în special în zonele rurale, la serviciul public de apă și canalizare

 În special, componenta vizează:

(1) creșterea gradului de acces al populației, inclusiv din zonele rurale, la un serviciu public de apă și canalizare conform cu cerințele legislației Uniunii Europene și asigurarea accesului tuturor categoriilor sociale la acest serviciu;

(2) creșterea gradului de siguranță a acumulărilor existente;

(3) consolidarea capacității administrative și de răspuns a Administrației Naționale Apele Române (ANAR) în situații de urgență, în special în ceea ce privește infrastructura de gospodărire a apelor;

(4) îmbunătățirea acurateței prognozelor pentru sistemele de atenționări și avertizări meteorologice în vederea reducerii numărului de decese și de răniri cauzate de fenomene meteorologice extreme

Componenta 1 „Managementul apei” include Investiția I2. " Colectarea apelor uzate în aglomerările mai mici de 2000 de l.e. care împiedică atingerea unei stări bune a corpurilor de apă și / sau afectează arii naturale protejate obiectivul acestei reforme este de a îmbunătăți capacitatea operatorilor regionali ai infrastructurii de apă, precum și calitatea și eficiența colaborării dintre aceștia și autoritățile locale / asociațiile de dezvoltare intercomunitară (ADI), proprietarii infrastructurii de apă și canal.

Investiția 2 contribuie în procent de 100% la tranziția verde, respectiv în proporție de 0% la obiectivele din domeniul climei și 100% la obiectivele de mediu, și nu contribuie la realizarea indicatorilor din domeniul digital

Având în vedere următoarele aspecte:

* data de lansare a apelului PNRR/2022/C1/I2– 15.12.2022 și data de finalizare a procesului de contractare aferent rundei 1 a Apelului PNRR/2022/C1/I2, respectiv încheierea celor mai recente contracte în luna noiembrie 2023,
* termenele prevăzute în Ghidul specific pentru depunerea documentațiilor tehnico-economice, a Proiectelor tehnice și a Autorizației de construire de 6 luni de la semnarea contractelor de finanțare (raportat inclusiv la cele încheiate în luna noiembrie 2023),
* termenul de finalizare a procedurilor de achiziție, prevăzut în ghidul specific, respectiv 31 decembrie 2023,

s-a constatat imposibilitatea beneficiarilor de a se încadra în termenele prevăzute în ghidul specific pentru finalizarea și depunerea documentațiilor tehnico-economice, proiecte-tehnice și obținerea avizelor specifice necesare demarării și finalizării procedurilor pentru execuția lucrărilor, din motive obiective și care nu țin de voința beneficiarilor.

Având în vedere situația descrisă, se impun modificări ale Ghidului specific cu privire la:

* obligativitatea beneficiarului de a finaliza toate procedurile de achiziții pentru execuția lucrărilor și achiziția echipamentelor în termen de 12 luni de la data semnării contractului de finanțare, în caz contrar MMAP poate proceda la rezilierea contractului de finanțare și la recuperarea sumelor plătite acestuia,
* introducerea posibilității prelungirii unor termene intermediare, termene din interiorul perioadei de implementare, cu acordul MMAP, în situații justificate și fără a coduce la neîndeplinirea țintelor finale, respectiv nu mai târziu de 30.06.2025.

De asemenea, având în vedere Instrucțiunea MIPE nr. 6 revizia 2 din 07.06.2023 referitoare la obținerea unor date și informații privind verificarea ex-ante a beneficiarului real al destinatarului fondurilor din cadrul PNRR pentru procedurile de achiziție publică, respectiv prevederile Regulamentului (UE) 2021/241 a Parlamentului European și al Consiliului cu privire la obligațiile impuse de art. 22 privind protejarea intereselor financiare ale Uniunii se impune actualizarea obligațiilor beneficiarilor cu privire la datele privind Beneficiarul real al destinatarului fondurilor.

Având în vedere cele de mai sus, vă transmitem alăturat, în vederea avizării și aprobării, proiectul de ordin privind modificarea anexei la Ordinul ministrului mediului, apelor și pădurilor **3200/2022 pentru aprobarea Ghidului specific privind regulile și condițiile de accesare a fondurilor europene aferente Planului național de redresare și reziliență în cadrul apelului de proiecte PNRR/2022/C1/I2 pentru INVESTIȚIA I.2** - Colectarea apelor uzate în aglomerările mai mici de 2000 de l.e. care împiedică atingerea unei stări bune a corpurilor de apă și / sau afectează arii naturale protejate”componenta 1-Managementul apei